Què és Godzilla?
Godzilla és una pel·lícula estatunidencojaponesa del 2014 de monstres dirigida per Gareth Edwards. La pel·lícula pretén reiniciar des de zero la franquícia fílmica de Godzilla en narrar els orígens del popular monstre dins dels temps actuals, fidel a l'estil de pel·lícules elaborades per Tōhō.
La pel·lícula és una coproducció entre Legendary Pictures i Warner Bros., aquesta última s'encarregà de distribuir-la a nivell mundial, amb l'excepció del Japó, on va ser distribuïda per Tōhō. Està gravada als Estats Units i al Canadà, és la segona pel·lícula de Godzilla completament elaborada per un estudi estatunidenc des de la versió del 1998 de Roland Emmerich.
El físic nuclear Joseph Brody busca una explicació a tot de misteriosos esdeveniments que tenen lloc al Japó quinze anys després d'un incident que afectà la regió de Tòquio. Tot rebutjant la versió oficial que evoca un terratrèmol, el científic torna al lloc dels fets acompanyat del seu fill Ford, soldat de l'exèrcit. Descobreixen que els incidents no estan lligats a una catàstrofe natural, sinó a monstres sorgits d'assajos nuclears al Pacífic l'endemà de la Segona Guerra Mundial. Aquestes criatures són creades per una organització anomenada Monarch, però amenacen aviat la seguretat de l'arxipèlag de Hawaii a la costa oest dels Estats Units. Alhora, la companya d'en Ford, infermera i jove mare, ha de bregar amb els pacients en un hospital de San Francisco.
Una pel·lícula estatunidencojaponesa del 2014.